Data was extracted from:https://www.infomed.co.il/drugs/indapamide/

המומחים של
Info
med
מסבירים:
אינדאפאמיד הינה תרופה משתנת ממשפחת הסולפונאמידים המשמשת לטיפול ב
יתר לחץ דם
וב
בצקת
הנגרמת מ
אי-ספיקת לב
. מנגנון פעילותה דומה לתרופות משתנות ממשפחת התיאזידים, עם זאת יתרונה בהשוואה לתיאזידים הוא בהעדר הצטברות התרופה בגוף אפילו במצב של תיפקוד כלייתי לקוי.
תופעות הלוואי הנפוצות כוללות כאב גב, שלשול, סחרחורת במעבר משכיבה לעמידה, כאב ראש, זיהום, עצבנות, נדודי שינה וקיבה עצבנית.
אין להשתמש בתרופה זו במקרים של רגישות לחומר הפעיל או למרכיבי התרופה האחרים, בכשל כלייתי חמור, בעיות כבד, רמות נמוכות של אשלגן בדם.
צילום: shutterstock | Sharif Pavlov
מידע על התרופה
אופן נטילת התרופה
טבליות.
תדירות וזמן נטילה
פעם ביום, מומלץ בבוקר. לרוב מדובר בטיפול לתקופה ממושכת.
טווח המינון
1.25-5 מ"ג ביום.
תחילת ההשפעה
1-2 שעות.
משך ההשפעה
1-2 שעות.
מנה שנשכחה
במקרה ונשכחה מנה יש לקחתה מייד כשנזכרים אלא אם הגיע הזמן לנטילת המנה הבאה ואז יש לדלג על זו שנשכחה ולהמשיך כרגיל.
הפסקת התרופה
אין להפסיק הטיפול בתרופה ללא הוראה מפורשת מהרופא.
מינון עודף
מינון עודף עשוי להוביל לתופעות כגון: בחילה, הקאה, תת-לחץ דם, התכווצויות, סחרחורת, בלבול ושינויים בכמות השתן.
אזהרות
תזונה
ניתן ליטול הטבליה עם או בלי מזון. השימוש בתרופה זו עלול להפחית את כמות האשלגן בגוף. יש להרבות באכילת פירות וירקות טריים.
יש לעקוב אחר הוראות רופא באשר לתזונה דלת מלח או דלת נתרן, תוספי אשלגן וכמויות גדולות של מזונות עשירים באשלגן (כמו בננות, שזיפים מיובשים, צימוקים ומיץ תפוזים).
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
התרופה עלולה לגרום לסחרחורת בגלל ירידה בלחץ הדם. יש לבחון את השפעתה טרם הנהיגה.
הריון
במקרה של הריון או תכנונו, יש לעבור לטיפול חלופי מוקדם ככל האפשר. יש ליידע את הרופא.
הנקה
התרופה עוברת לחלב אם ועלולה להשפיע על התינוק. התרופה אינה מומלצת לשימוש בהנקה.
תינוקות וילדים
בטיחות השימוש בילדים ובצעירים מתחת גיל 18 שנה לא נקבעה. מומלץ להיוועץ ברופא.
קשישים
ייתכן שיהיה צורך בהפחתת המינון.
דווח לרופא במקרה של
אלרגיה לתרופות מסוג סולפונאמידים
תפקוד כליתי לקוי
מחלת כבד
רמות לא תקינות של אשלגן בדם
סוכרת
שיגדון
הפרעות קצב בלב
קשיי השתנה
זאבת אדמנתית (lupus)
אי סבילות לסוכרים מסויימים
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי הנפוצות: פריחה אדומה מוגבהת, באופן לא שכיח: הקאות, נקודות אדומות על העור, באופן נדיר: תחושת עייפות, כאב ראש, נימול, ורטיגו, הפרעות עיכול . תופעות חמורות, המחייבות הפסקת השימוש ופנייה לרופא: נפיחות בעור בגפיים או בפנים, נפיחות בשפתיים ובלשון, נפיחות בגרון או בדרכי הנשימה, תגובות חמורות בעור כמו פריחה, האדמה, גרד חמור, שלפוחיות, קילוף ונפיחות של העור. או תגובות אלרגיות אחרות. לבלב מודלק אשר עלול לגרום לכאב חמור בבטן ובגב ומלווה בהרגשה מאד לא טובה, מחלה במוח הנגרמת ממחלה בכבד, דלקת בכבד. תופעות אלרגיה חמורות, , קצב לב לא תקין,
בשכיחות שלא נקבעה: עילפון, רגישות לאור לאחר חשיפה לאור השמש או קרני UVA מלאכותיות, בעיות ראיה, שינויים בבדיקות דם- ייתכן שיידרש מעקב רפואי, בדיקת אק"ג לא תקינה, ירידה בראיה או כאב בעיניים עקב לחץ גבוה.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם, וכן תוספי תזונה. בייחוד עבור:
נוגדי דלקת לא סטרואידיים: תרופות אלו עשויות להפחית את יעילות אינדאפאמיד.
מעכבי ACE: במתן משולב עם אינדאפאמיד גובר הסיכון לפגיעה כלייתית. יש להימנע ממתן משולב זה.
אלופורינול, אמאנטאדין, תרופות ציטוטוקסיות לטיפול בסרטן, ליתיום, דיגוקסין: אינדאפאמיד מגביר את רמות תרופות אלו בדם כך שגובר הסיכון לתופעות הלוואי של תרופות אלו. יש להימנע ממתן משולב זה.
ציקלוספורין, משתנים תיאזידים, אוצרי אשלגן: בשילוב עם אינדאפאמיד גובר הסיכון לרעילות כלייתית. יש להימנע ממתן משולב זה.
טיפול בהפרעות בקצב הלב (כמו דיגוקסין, דיסופירמיד, אמיודרון, סוטאלול, איבוטיליד, דופטיליד ודיגיטליס).
לידוקאין, פלקאיניד ומקסילטין- לטיפול בהפרעות קצב הלב.
אנטיביוטיקה מסוג אריתרומיצין במתן תוך ורידי
פנטמידין- לטיפול בסוגים מסויימים של דלקת ריאות ובזיהומי פרוטוזואה.
פרזוסין- לטיפול ביתר לחץ דם.
תרופות לטיפול באפילפסיה כמו אוקסקרבזפין
תרופות אנטיפסיכוטיות כגון פימוזיד וסרטינדול, לטיפול בהפרעות נפשיות.
בקלופן- מרפה שרירים, לטיפול בקשיון שרירים המתרחש במחלות כמו טרשת נפוצה.
אמפוטריצין בי- לטיפול בזיהומים פטרייתיים.
טטראקוסאקטיד- להערכת תפקוד בלוטת יותרת הכליה לטיפול במחלת קרוהן.
משלשלים
מטפורמין- לטיפול בסכרת.
נוגדי דיכאון ותרופות נוירולפטיות, לטיפול בהפרעות נפשיות.
קורטיקוסטרואידים- לטיפול בדלקת לרבות במצבים כגון אסתמה ודלקת מפרקים שגרונית.
ביפרידיל- לטיפול באנגינה פקטוריס, מצב שגורם לכאבים בחזה.
ציספריד- משמש לטיפול בתנועתיות מופחתת של הוושט והקיבה.
דיפמניל- משמש לטיפול בבעיות במערכת העיכול, כמו כיבים, חומציות יתר ופעילות יתר של מערכת העיכול.
ספרפלוקסצין, מוקסיפלוקסצין- אנטיביוטיקות לטיפול בזיהומים.
הלופאנטרין- לטיפול בסוגים מסויימים של מלריה.
מיזולסטין- לטיפול בתגובות אלרגיות, כגון קדחת השחת
חומרי ניגוד עם יוד, המשמשים בבדיקות רנטגן.
תוספי סידן
השפעת שימוש ממושך
בשימוש ממושך תיתכן ירידה ברמות אשלגן ונתרן בדם. כמו כן תיתכן עלייה בחומצה אורית, סוכר וסידן בדם. יש לבצע בדיקות דם סדירות במהלך הטיפול בתרופה זו.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא